Զանելա Մուհոլի

**Զանելա Մուհոլի** (, ), հարավաֆրիկացի լուսանկարիչ, վիզուալ ակտիվիստ։ Մուհոլիի աշխատանքը կենտրոնանում է ռասայի, սեռի և սեռականության վրա՝ 2000-ականների սկզբից սկսված աշխատանքների մի ամբողջությունով, որը վավերագրում և նշում է Հարավային Աֆրիկայի սև լեսբիների, գեյերի, տրանսգենդերների և ինտերսեքսային համայնքների կյանքը: Մուհոլին ոչ բինար է և օգտագործում է they/them դերանունները՝ բացատրելով, որ «ես պարզապես մարդ եմ»։

2015 թվականին Մուհոլին ընդգրկվել է Deutsche Börse Photography Prize-ի կարճ ցուցակում։ 2016 թվականին Լուսանկարչության միջազգային կենտրոնի կողմից արժանացել է Infinity մրցանակի, նույն թվականին՝ Արվեստի և գրականության շքանշանի, 2018 թվականին՝  Թագավորական լուսանկարչական ընկերության պատվավոր կրթաթոշակի։

2023 թվականի փետրվարի 1-ից մայիսի 25-ը Փարիզի Maison européenne de la photographie-ում տեղի է ունեցել Մուհոլիի հետահայաց ցուցահանդեսը։ 2023 թվականի մարտի 31-ից մինչև հուլիսի 30-ը նրա աշխատանքները  ցուցադրվել են Միլանի Mudec-Museo delle Culture-ում․ ցուցադրվել է 60 ինքնանկար՝ սև և սպիտակ գույներով, որոնք ընտրվել են հատուկ Mudec-ի համար։

## Կենսագրություն
Զանելա Մուհոլին վիզուալ ակտիվիստ է, ով փորձում է վեր հանել Հարավաֆրիկյան հանրապետության սևամորթ լեսբուհիների խնդիրները։

Զանելան ծնվել է Էշվել Բանդա Մուհոլիի և Բեթեր Մուհոլիի ընտանիքում, 5 երեխաներից կրտսերն է։ 2003 թվականին Յոհանեսբուրգում ավարտել է լուսանկարչության դասընթացների ամբողջական փուլը և առաջին ցուցահանդեսն ունեցել է 2004 թվականին Յոհանեսբուրգի արվեստի սրահում։ 2009 թվականին Տորոնտոյի Ռայերսոն համալսարանում ստացել է վավերագրական մեդիայի ֆակուլտետի գեղարվեստի մագիստրոսի կոչում։ Նրա ավարտական թեզը նվիրված է եղել սևամորթ լեզբուհիների ինքնության վիզուալ պատմությանն ու նախկին մեկուսացված Հարավաֆրիկյան Հանրապետությանը։

## Ցուցահանդեսներ
Մուհոլին մասնակցել է մի շարք ցուցահանդեսների՝

### Անհատական ցուցահանդեսներ
* 2024 *Zanele Muholi: Eye Me,* Սան Ֆրանցիսկոյի ժամանակակից արվեստի թանգարան, Սան Ֆրանցիսկո, Կալիֆոռնիա
* 2024 *Zanele Muholi,* Թեյթ Մոդեռն, Լոնդոն, ՄԹ
* 2023 Եվրոպական լուսանկարչության տուն, Փարիզ
* 2023 MUHOLI: *A Visual Activist,* Mudec-Museo delle Culture, Միլան, Իտալիա
* *2023 Zanele Muholi*, engelhorn Mode im Quadrat, Մանհայմ, Գերմանիա
* *2023 Zanele Muholi*, Լյուցեռնի գեղարվեստի թանգարան, Լյուցեռն, Շվեյցարիա
* *2022 Zanele Muholi*, GL Strand, Կոպենհագեն, Դանիա
* *2022 Being Muholi: Portraits as Resistance*, Իզաբելլա Ստյուարտ Գարդների թանգարան, Բոստոն, ՄԱ
* 2022 *Zanele Muholi*, Իռլանդիայի ազգային պատկերասրահ, Ռեյկյավիկ, Իսլանդիա
* 2020/21 *Zanele Muholi*, Թեյթ Մոդեռն, Լոնդոն, Անգլիա (հետաձգված բացում)
* 2019 *Zanele Muholi: Somnyama Ngonyama, Hail the Dark Lioness*, Քոլբի քոլեջի արվեստի թանգարան, Մեյն, ԱՄՆ
* 2019 *Somnyama Ngonyama, Hail the Dark Lioness*, Սիեթլի արվեստի թանգարան, Վաշինգտոն, ԱՄՆ
* 2019 *Faces and Phases 13,* Սթիվենսոն, Յոհանեսբուրգ, Հարավային Աֆրիկա
* 2018 *Zanele Muholi: Somnyama Ngonyama, Hail the Dark Lioness*, Սփելման քոլեջի արվեստի թանգարան, Ատլանտա, Ջեյ, ԱՄՆ
* 2017 *Zanele Muholi* Ամստերդամի քաղաքային թանգարան, Ամստերդամ
* 2017 *Zanele Muholi: Somnyama Ngonyama, Hail the Dark Lioness*, Ինքնագիր ABP, Լոնդոն, Անգլիա
* 2017 *Zanele Muholi Homecoming*: Դուրբան արվեստի պատկերասրահ, Դուրբան, Հարավային Աֆրիկա
* 2015 *Somnyama Ngonyama, Yancey Richardson, Նյու-Յորք*
* 2014 «Դեմքեր և փուլեր», Մասիմադի աֆրոկարիբյան ԼԳԲԹ միջազգային կինոփառատոն, Մոնրեալ, Կանադա 
* 2010 Ինդաու Յամի, Միշել Սթիվենսոն, Քեյփ Թաուն 
* 2009 «Դեմքեր և փուլեր», Բրոդի/Սթիվենսոն, Յոհանեսբուրգ, (2 անհատների ցուցահանդես), Լագոս, Նիգերիա
* 2007 «Գոյություն», Միշել Սթիվենսոն, Քեյփ Թաուն
* 2006 Vienna Kunsthalle նախագծային տարածք, Վիեննա, սլայդ շոու
**«Միայն կես նկար», Միշել Սթիվենսոն, Քեյփ Թաուն
**«Միայն կես նկար», շուկայական լուսանկարչական դասընթաց Յոհանեսբուրգ
**«Միայն կես նկար», *Galerie 32-34, Amsterdam*
**«Եվ այժմ այնտեղ», Afrovibes and Galeries 32-34, Ամստերդամ
* 2004 Վիզուալ սեքսուալություն, Urban Life ցուցահանդեսի շրջանակներում, Յոհանեսբուրգ, արվեստի սրահ

### Խմբակային ցուցահանդեսներ

## Երկեր
* Zanele Muholi: «Միայն կես նկար». Michael Stevenson, Cape Town 2006, ISBN 0-620361468.
* Michael Stevenson and Federica Angelucci: Faces and Phases. Prestel, Munich, Berlin, London, New York 2010, ISBN 978-3-7913-4495-9.
* Zanele Muholi. African Women Photographers #1, Ed. Casa África/La Fábrica, Granada, Spain 2011, ISBN 978-8-4150-3466-7

## Գրականություն
* Zanele Muholi: Only half the picture. — STE Publishers, 2011. 96 p.&nbsp;ISBN 0620361468, ISBN 978-0620361460
* Faces and Phases / Ed. Sophie Perryer. — Prestel USA, 2010. 96 p.&nbsp;ISBN 3791344951, ISBN 9783791344959

## Ծանոթագրություններ

Կատեգորիա:Լեսբուհի արվեստագետներ
Կատեգորիա:Կին լուսանկարիչներ
Կատեգորիա:Հարավաֆրիկացի ակտիվիստներ
Կատեգորիա:Հարավաֆրիկացի լուսանկարիչներ
Կատեգորիա:Հարավաֆրիկացի կանանց իրավունքների իրավապաշտպաններ
Կատեգորիա:Ռայերսոնի համալսարանի շրջանավարտներ